पद्म विभूषण
पद्म विभूषण सम्मान भारत सरकार द्वारा दिया जाने वाला दूसरा उच्च नागरिक सम्मान है, जो देश के लिये असैनिक क्षेत्रों में बहुमूल्य योगदान के लिये दिया जाता है। यह सम्मान भारत के राष्ट्रपति द्वारा दिया जाता है। इस सम्मान की स्थापना 2 जनवरी 1954 में की गयी थी। भारत रत्‍न के बाद यह दूसरा प्रतिष्ठित सम्मान है। पद्म विभूषण के बाद तीसरा नागरिक सम्मान पद्म भूषण है। यह सम्मान किसी भी क्षेत्र में विशिष्ट और उल्लेखनीय सेवा के लिए प्रदान किया जाता है। इसमें सरकारी कर्मचारियों द्वारा की गई सेवाएं भी शामिल हैं।
ब्रह्मदेव शर्मा (भाई जी)
मातृभूमि की सेवा में ही जिनका सारा जीवन समर्पित। शिक्षा के द्वारा नई पीढ़ी में संस्कार निर्माण की दिशा में विद्या भारती अखिल भारतीय शिक्षा संस्थान के कार्य में भाईजी ने अपने ऋषितुल्य जीवन की समिधा से महान ऊंचाई प्रदान की। देश ने भी अपने ऐसे महान पुत्र को पद्मश्री देकर उनकी जीवन साधना का सम्मान किया है। देश के दूरदराज के गांव-कस्बे, जनजातीय-वनवासी इलाकों में शिक्षा की रोशनी जलाकर भाईजी ने देश की जो महान सेवा की है, निःसंदेह वह किसी सम्मान से अभिप्रेत हो कर नहीं बल्कि अपना जीवन कर्तव्य समझकर ही की है।